Cyber-shot felhasználói útmutató
Nyomtatás
Legfelső oldal > Felvételkészítés > A felvételi funkciók használata > Követőfókusz

## Követőfókusz

A fényképezőgép követi a fotóalanyt, és amíg félig le nem nyomják az exponálógombot, automatikusan beállítja hozzá a fókuszt, akkor is, ha a fotóalany elmozdul (Követőfókusz). Nyomja le félig az exponálógombot, ekkor rögzíti a fotóalany helyzetét, a fókuszt és az expozíciót.

- Érintse meg a gombot a fókusz visszavonásához.

Az elsődleges arc tárolása (kijelöltarc-memória)
Ha a követőfókusz funkciót használja, mialatt az Arcfelismerés funkció be van kapcsolva, kiválaszthat egy arcot, amely elsőbbséget élvez, és regisztrálhatja ezt az arcot a fényképezőgéppel. Ha a regisztrált arc el is tűnik a képernyőről, az újbóli megjelenésekor a fényképezőgép a regisztrált arcra fókuszál.

- Amikor adott arcot regisztrál a fényképezőgép memóriájában és a Mosoly exponálás funkciót használja, a fényképezőgép csak ezen arc mosolyát keresi.

Megjegyzések

- Előfordulhat, hogy a követőfókusz nem rögzíti a fókuszt, elveszíti a fotóalanyt vagy másik fotóalanyt követ a következő helyzetekben:

- A fotóalany túl gyorsan mozog.

- A fotóalany túl kicsi vagy túl nagy.

- A fotóalany ugyanolyan színű, mint a háttér.

- Gyenge megvilágítás esetén.

- Változó fényerejű körülmények esetén.

- A Digitális zoom használatakor nem érhető el a követőfókusz funkció.

- A követőfókusz automatikusan megszakad, amikor a fotóalany eltűnik a képernyőről, vagy nem követhető nyomon. De ha a követőfókusz célja egy meghatározott arc, a fényképezőgép akkor is nyomon követi az arcot, ha az eltűnik a képernyőről.

- Ez a funkció nem használható víz alatti felvételkészítéshez. (DSC-TX10)

- A kiválasztott felvételi üzemmód függvényében előfordulhat, hogy egyes funkciókat nem lehet beállítani. A részleteket lásd a „Bizonyos felvételi üzemmódokban nem elérhető funkciók” részben. [Részletek]

Vissza a tetejére