Cyber-shot felhasználói útmutató
Nyomtatás
Legfelső oldal > Használat a számítógéppel > A szoftver használata > A „PMB” és a „Music Transfer” telepítése (Windows)

## A „PMB” és a „Music Transfer” telepítése (Windows)

1. Kapcsolja be számítógépét, és helyezze be a CD-ROM-ot (mellékelve) a CD-meghajtóba.

Megjelenik a telepítés menüképernyője.

- Ha nem jelenik meg, akkor kattintson duplán a következőkre: [Computer] (Windows XP esetén [My Computer]) (SONYPMB).

- Az automatikus lejátszás ablakának megjelenése után válassza a „Run Install.exe” lehetőséget, és kövesse a képernyőn megjelenő telepítési utasításokat.

1. Kattintson az [Install] parancsra.

Megjelenik a „Choose Setup Language” képernyő.

1. Válassza ki a kívánt nyelvet, majd lépjen tovább a következő képernyőre.

Megjelenik a „License Agreement” képernyő.

1. Figyelmesen olvassa el a szerződést, kattintson a választógombra ( ) a szerződés feltételeinek elfogadásához, majd kattintson a [Next] gombra.

1. A telepítés végrehajtásához kövesse a képernyőn megjelenő utasításokat.

- Előfordulhat, hogy újra kell indítania a számítógépet. Amikor megjelenik az újraindítás megerősítését kérő párbeszédablak, a képernyőn lévő utasításokat követve indítsa újra a számítógépet.

- A DirectX telepítése a számítógépre a rendszerkörnyezettől függően történik meg.

1. A fényképezőgépet akkor csatlakoztassa a számítógépéhez, amikor a csatlakozási megerősítést kérő üzenet megjelenik.

- Amikor a fényképezőgépet nem csatlakoztatja a számítógépéhez, néhány funkció – Például a képek importálása – nem használható.

1. Amikor befejeződött a telepítés, vegye ki a CD-ROM-ot.

1. Indítsa el a szoftvert.

- A „PMB” szoftver elindításához kattintson a (PMB) ikonra az asztalon.
  A működtetéssel kapcsolatos részletes információkat a „PMB” alábbi támogatási oldalán találhatja (csak angol nyelven érhető el):
  http://www.sony.co.jp/pmb-se/
  , vagy kattintson a következőre: (PMB Help).

- A „PMB” szoftver Start menüből történő elindításához válassza a következőt: [Start] [All Programs] (PMB).

- Ha a „PMB” korábban telepítve volt számítógépén, és most újratelepíti a „PMB” szoftvert a mellékelt CD-ROM használatával, a következőből indíthat bármely alkalmazást: „PMB Launcher.” A „PMB Launcher” elindításához kattintson duplán az asztalon a (PMB Launcher) ikonra.

Megjegyzések

- Jelentkezzen be rendszergazdai jogokkal.

- Ha a „PMB” szoftver már telepítve van számítógépén, és a „PMB” verziószáma alacsonyabb a mellékelt CD-ROM-on található verziónál, telepítse újra a „PMB” szoftvert a mellékelt CD-ROM használatával.

- Ha a telepített szoftver verziószáma magasabb a mellékelt CD-ROM-on található verziónál, nem kell újratelepítenie a „PMB” szoftvert. Amikor az USB-kábellel csatlakoztatja a fényképezőgépet a számítógéphez, az elérhető „PMB” funkció aktívvá válik.

- Ha a „PMB” szoftver már telepítve van számítógépén, és a „PMB” verziószáma alacsonyabb 5.0-nál, néhány funkció nem működik majd, miután telepítette a „PMB” szoftvert a mellékelt CD-ROM használatával. A „PMB” és más szoftverek az egyidejűleg telepített „PMB Launcher” programmal is indíthatók. A „PMB Launcher” elindításához kattintson duplán az asztalon a (PMB Launcher) ikonra.

Vissza a tetejére