Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Akkumulátor

## Akkumulátor

Az akkumulátor töltése
Az akkumulátor maximális kihasználása
Hátralévő akkumulátortöltöttség
Az akkumulátor tárolása
Az akkumulátor élettartama
Kompatibilis akkumulátorok

### Az akkumulátor töltése

- A fényképezőgép legelső használatba vétele előtt töltse fel a (mellékelve) akkumulátort.

- Az akkumulátor akkor is feltölthető, ha nincs teljesen lemerülve. Még ha az akkumulátor nincs is teljesen feltöltve, akkor is használhatja az energiával részlegesen feltöltött akkumulátort.

- Javasoljuk, hogy az akkumulátort 10 °C és 30 °C közötti környezeti hőmérsékleten töltse. Előfordulhat, hogy e hőmérsékleti tartományon kívül nem tudja megfelelően feltölteni az akkumulátort.

### Az akkumulátor maximális kihasználása

- Az akkumulátor teljesítménye alacsony hőmérsékletű környezetben lecsökken. Így hideg helyen az akkumulátor rövidebb ideig használható. Az akkumulátor üzemidejének növelése érdekében az alábbiakat javasoljuk:

- Az akkumulátort tartsa a zsebében, hogy teste melegével melegen tartsa, és a fényképezőgépbe csak közvetlenül a felvétel megkezdése előtt tegye be.
  (Ha fém tárgyak, például kulcs van a zsebében, ügyeljen a rövidzárlatra.)

- Ha gyakran használja a vakut vagy gyakran zoomol, az akkumulátor gyorsan lemerül.

- Legyen kéznél a tervezett felvételi idő kétszereséhez vagy háromszorosához elegendő tartalékakkumulátor, és a tényleges felvétel megkezdése előtt készítsen próbafelvételeket.

- Óvja az akkumulátort a víztől. Az akkumulátor nem vízálló.

- Ne hagyja az akkumulátort nagyon meleg helyen, például autóban, tűző napon.

- Ha az akkumulátor érintkezőjén szennyeződés található, előfordulhat, hogy nem tudja bekapcsolni a fényképezőgépet, vagy nem lehet az akkumulátort megfelelően feltölteni. Ebben az esetben az akkumulátor megtisztításához a szennyeződést puha ronggyal vagy vattapálcikával finoman távolítsa el.

### Hátralévő akkumulátortöltöttség

- A töltésszintjelző a képernyőn jelenik meg.

A: Magas
B: Alacsony

- Mintegy egy percig tart, amíg a hátralévő üzemidő helyes kijelzése megjelenik.

- Bizonyos körülmények között a töltésszintjelző nem mindig mutat helyes értéket.

- Ha az [Energiatakarékos] beállítása [Normál] vagy [Hatékony energiaf.], illetve egy adott hosszúságú időtartamig nem használja a fényképezőgépet, miközben az be van kapcsolva, akkor az LCD képernyő elsötétül, majd a készülék automatikusan kikapcsol (Automatikus kikapcsolási funkció).

### Az akkumulátor tárolása

- Tárolás előtt teljesen merítse le az akkumulátort, és hűvös, száraz helyen tárolja. Az akkumulátor működőképességének megőrzéséhez tároláskor évente egyszer töltse fel és teljesen merítse le az akkumulátort.

- Az akkumulátort úgy tudja lemeríteni, hogy a fényképezőképet diabemutatót lejátszó üzemmódban hagyja egészen addig, amíg a készülék ki nem kapcsol.

- Az érintkezők korrodálódásának, a rövidzárlatnak stb. megelőzése érdekében, műanyag zacskót használjon arra a célra, hogy szállításkor vagy tároláskor a fém anyagoktól távol tartsa.

### Az akkumulátor élettartama

- Az akkumulátor nem örökéletű. Az akkumulátor kapacitása bizonyos idő elteltével és a használat során csökken. Ha az akkumulátor működési ideje jelentősen lecsökken, elképzelhető, hogy annak cseréje szükséges.

- Az egyes akkumulátorok élettartama a tárolási és működtetési feltételek, illetve a környezet függvényében eltérő lehet.

### Kompatibilis akkumulátorok

- Az NP-BN1 (mellékelve) akkumulátor csak az N-típussal kompatibilis Cyber-shot készülékekben használható.

Vissza a tetejére