Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > Óvintézkedések > Óvintézkedések

## Óvintézkedések

A belső memória és a memóriakártya tartalmának biztonsági mentése
Az adatbázisfájlok
Ne használja/tárolja a fényképezőgépet a következő helyeken
A fényképezőgép szállítása
Üzemi hőmérséklet
A páralecsapódás
A fényképezőgépbe épített funkciók
A képadatok kompatibilitása
Megjegyzés a mozgóképek más eszközökön történő lejátszásával kapcsolatban
Megjegyzések a képernyővel és az objektívvel kapcsolatosan

### A belső memória és a memóriakártya tartalmának biztonsági mentése

Ne kapcsolja ki a fényképezőgépet, és ne távolítsa el a memóriakártyát, ha világít a működésjelző. Ellenkező esetben a belső memóriában tárolt adatok vagy a memóriakártya megsérülhetnek. Az adatok védelme érdekében készítsen biztonsági mentést.

### Az adatbázisfájlok

Ha adatbázisfájl nélküli kártyát helyez a fényképezőgépbe, akkor bekapcsolás után a fényképezőgép a kapacitásának egy részét automatikusan az adatbázisfájl létrehozására használja fel. Ez a művelet hosszabb ideig tarthat, és ezalatt a fényképezőgép még nem használható.

### Ne használja/tárolja a fényképezőgépet a következő helyeken

- Rendkívül meleg, hideg vagy párás helyen
  Ilyen helyen, például napon parkoló autóban a fényképezőgép burkolata deformálódhat, és ez hibás működést okozhat.

- Közvetlen napsütésben vagy fűtőberendezés közelében
  A fényképezőgép burkolata elszíneződhet vagy deformálódhat, és ez hibás működést okozhat.

- Erős rázkódásnak kitett helyen

- Erős mágneses mező közelében

- Homokos vagy poros helyen (DSC-TX100 / TX100V)
  Ügyeljen arra, nehogy homok vagy por kerüljön a fényképezőgépbe. Ez a fényképezőgép hibás működését okozhatja, ami néhány esetben nem javítható.

### A fényképezőgép szállítása

- Ne üljön le, ha a fényképezőgép a farzsebében van, mert a készülék megrongálódhat vagy meghibásodhat.

### Üzemi hőmérséklet

- Nem javasoljuk, hogy ennél hidegebb, illetve melegebb helyen fényképezzen. A fényképezőgépet a következő hőmérsékleteken használja:

- DSC-TX10: −10 °C és 40 °C között.

- DSC-TX100 / TX100V: 0 °C és 40 °C között.

### A páralecsapódás

- Ha a fényképezőgépet hideg helyről közvetlenül meleg helyre viszi, akkor pára csapódhat le a fényképezőgép belsejében és külsején. A páralecsapódás a fényképezőgép hibás működését okozhatja.

- Páralecsapódás esetén tegye a következőket:

- Húzza ki az akkumulátort és a memóriakártyát, és nyissa fel az akkumulátor/memóriakártya fedelét, majd hagyja a fényképezőgépet egy száraz helyen, amíg elpárolog a nedvesség. (DSC-TX10)

- Kapcsolja ki a fényképezőgépet, és várjon kb. egy órát, hogy a nedvesség elpárologjon. (DSC-TX100 / TX100V)

Ha belülről nedves objektívvel fényképez, akkor nem tud tiszta képeket rögzíteni.

### A fényképezőgépbe épített funkciók

- Ezen kézikönyv a GPS rendszerrel kompatibilis/nem kompatibilis eszközök, a TransferJet rendszerrel kompatibilis/nem kompatibilis eszközök, az 1080 60i rendszerrel kompatibilis eszközök és az 1080 50i rendszerrel kompatibilis eszközök funkcióit írja le.

- Annak meghatározásához, hogy a fényképezőgép támogatja-e a GPS funkciót, ellenőrizze a fényképezőgép típusnevét.

- GPS rendszerrel kompatibilis eszköz: DSC-TX100V

- GPS rendszerrel nem kompatibilis eszköz: DSC-TX10 / TX100

- Annak meghatározásához, hogy a fényképezőgép támogatja-e a TransferJet funkciót, és hogy az 1080 60i rendszerrel kompatibilis vagy az 1080 50i rendszerrel kompatibilis eszköz-e, ellenőrizze a következő jeleket a fényképezőgép alján.
  TransferJet rendszerrel kompatibilis eszköz: (TransferJet)

- 1080 60i rendszerrel kompatibilis eszköz: 60i

- 1080 50i rendszerrel kompatibilis eszköz: 50i

- Amikor repülőgépen tartózkodik, a TransferJet funkció ki van kapcsolva. Ezen kívül kövesse a fényképezőgép használati helyén érvényes előírásokat.

- Ne nézzen túl hosszú ideig a fényképezőgéppel készített 3D képeket 3D technológiával kompatibilis monitorokon.

- Amikor a fényképezőgéppel készített 3D képeket néz 3D technológiával kompatibilis monitorokon, kényelmetlen érzést (például a szem túlerőltetését, fáradását vagy émelygést) tapasztalhat. Ezen tünetek megelőzése érdekében ajánlott rendszeresen szünetet tartani.
  De önállóan kell meghatároznia a szükséges szünetek hosszát és gyakoriságát, mivel ezek egyénenként változnak. Ha kényelmetlen érzést tapasztal, hagyja abba a 3D képek nézését, amíg jobban nem érzi magát, és szükség esetén kérje ki orvos véleményét. Tekintse meg a fényképezőgéppel együtt használt vagy ahhoz csatlakoztatott eszközhöz vagy szoftverhez mellékelt használati útmutatót is.

Vegye figyelembe, hogy a gyermekek látása még fejlődésben van (különösen a 6 évnél fiatalabb gyermekek esetén). Kérje ki a gyermekorvos vagy szemész véleményét, mielőtt a gyermeke 3D képeket nézne, és győződjön meg arról, hogy betartja a fenti óvintézkedéseket az ilyen képek megtekintésekor.

### A képadatok kompatibilitása

- Ez a fényképezőgép megfelel a JEITA (Japan Electronics and Information Technology Industries Association) által előírt DCF (Design rule for Camera File system) általános szabványnak.

- A Sony nem garantálja, hogy a más készülékkel készített vagy szerkesztett képek lejátszhatók a fényképezőgéppel, vagy más készülék lejátssza az ezzel a fényképezőgéppel felvett képeket.

### Megjegyzés a mozgóképek más eszközökön történő lejátszásával kapcsolatban

- Ez a fényképezőgép MPEG-4 AVC/H.264 High Profile rendszert használ az AVCHD formátumú rögzítéshez. A fényképezőgéppel AVCHD formátumban rögzített mozgóképek a következő eszközökkel nem játszhatók le.

- Más, az AVCHD formátummal kompatibilis, a High Profile rendszert nem támogató eszközök

- Az AVCHD formátummal nem kompatibilis eszközök

Ez a fényképezőgép MPEG-4 AVC/H.264 High Profile rendszert is használ az MP4 formátumú rögzítéshez. Ezért az ezzel a fényképezőgéppel MP4 formátumban rögzített mozgóképek nem játszhatók le az MPEG-4 AVC/H.264 formátumot nem támogató eszközökön.

- A nagyfelbontású (HD) lemez csak AVCHD formátumot lejátszó eszközökön játszható le. A DVD-lejátszókon vagy DVD-felvevőkön nem játszhatók le a nagyfelbontású képminőséggel (HD) rögzített lemezek, mert azok nem kompatibilisek az AVCHD formátummal. Ezenkívül, ha AVCHD formátumban rögzített nagyfelbontású képminőségű (HD) lemezt helyez DVD-lejátszóba vagy DVD-felvevőbe, előfordulhat, hogy a készülék nem tudja kiadni a lemezt.

### Megjegyzések a képernyővel és az objektívvel kapcsolatosan

- A képernyő rendkívül nagy pontosságú gyártási technológiával készült, így a használható képpontok aránya több mint 99,99%. Ennek ellenére fekete pontok és/vagy (fehér, piros, kék vagy zöld színű) fényes pontok jelenhetnek meg a képernyőn. Ezek a pontok a gyártási folyamat velejárói, és nem befolyásolják a felvétel minőségét.

- Ha vízcseppek vagy egyéb folyadék kerül a képernyőre, és az nedvessé válik, azonnal törölje le a képernyőt egy puha ronggyal. Ha folyadékot hagy a képernyő felületén, az ronthatja a minőségét, és hibás működést okozhat. (DSC-TX100 / TX100V)

- Ha a képernyő vagy az objektív hosszabb ideig közvetlen napsugárzásnak van kitéve, az hibás működést okozhat. Körültekintően járjon el, amikor a fényképezőgépet az ablak közelében vagy a szabadban helyezi el.

- Ne nyomja be a képernyőt. Ez a képernyő elszíneződéséhez, illetve hibás működéshez vezethet.

- Hideg helyen a képernyőn szellemkép jelenhet meg. Ez nem jelent hibás működést.

- Óvja az objektívet az ütésektől, és ne mozgassa kézzel.

Vissza a tetejére