Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Számítógépek

## Számítógépek

A „Memory Stick”-nyílással rendelkező számítógépek nem ismerik fel a „Memory Stick PRO Duo” memóriakártyákat.

- Ellenőrizze, hogy a számítógép és a „Memory Stick” író-/olvasóegység tudja-e kezelni a „Memory Stick PRO Duo” memóriakártyát. Ha a számítógép vagy a „Memory Stick” író/olvasó egység nem Sony gyártmányú, akkor vegye fel a kapcsolatot a gyártóval.

- Ha „Memory Stick PRO Duo” memóriakártya használata nem támogatott, akkor a fényképezőgépet csatlakoztassa a számítógéphez. Így a számítógép felismeri a „Memory Stick PRO Duo” memóriakártyát. [Részletek]

A számítógép nem ismeri fel a fényképezőgépet.

- Állítsa az [USB Csatl. Beállítása] beállítást a következőre: [Mass Storage]. [Részletek]

- Használja a többcélú csatlakozó USB-kábelt (mellékelve).

- Húzza ki az USB-kábelt a számítógépből és a fényképezőgépből is, majd ismét dugja be, és győződjön meg a megfelelő érintkezésről.

- A fényképezőgépen, a billentyűzeten és az egéren kívül húzzon ki minden más készüléket a számítógép USB-csatlakozóiból.

- A fényképezőgépet közvetlenül csatlakoztassa a számítógépéhez, ne iktasson közbe USB-elosztót vagy más eszközt.

- Állítsa az [USB tápegység] beállítást a következőre: [Ki]. A számítógép felismerheti a fényképezőgépet.

Nem lehet képeket importálni.

- A számítógép és a fényképezőgép megfelelő csatlakoztatásával hozzon létre köztük USB-kapcsolatot. [Részletek]

- Ha számítógéppel formázott memóriakártyára rögzítette a képeket, akkor előfordulhat, hogy ezek a képek nem másolhatók át a számítógépre. Fényképezzen a fényképezőgéppel formázott memóriakártyával. [Részletek]

Az USB-kapcsolat létrehozása után „PMB” nem indul el automatikusan.

- Az USB-kapcsolatot a számítógép bekapcsolása után hozza létre.

Az USB-kapcsolat létrehozása után a „PMB Portable” nem indul el.

- Állítsa a [LUN beállítás] beállítást a következőre: [Több]. [Részletek]

- Állítsa az [USB Csatl. Beállítása] beállítást a következőre: [Mass Storage]. [Részletek]

- Csatlakoztassa a számítógépet a hálózathoz.

A számítógépén nem tud képeket lejátszani.

- Ha a „PMB” programot használja, nézze meg a következőt: „PMB Help”. [Részletek]

- Forduljon a számítógép vagy a szoftver gyártójához.

Mozgókép megtekintésekor a számítógépen zaj szakítja meg a képet és a hangot.

- A mozgóképet közvetlenül a memóriakártyáról játssza le. Importálja a mozgóképet a „PMB” programmal a számítógépre, és játssza le. [Részletek]

A számítógépről átmásolt képek nem tekinthetők meg a fényképezőgépen.

- Exportálja őket egy, a fényképezőgép által is felismert mappába, például a „101MSDC” mappába.

- Használja a „PMB” szoftvert a számítógépen tárolt képek lejátszásához ezen a fényképezőgépen.

- Regisztrálja a képet a Képadatbázisfájlba, majd a [Dátum szerint] használatával indítsa el a lejátszást. [Részletek]

- Az Esemény szerinti megtekintés nem érhető el ezen a fényképezőgépen.

Vissza a tetejére