Cyber-shot felhasználói útmutató
Nyomtatás
Legfelső oldal > Óvintézkedések / A fényképezőgépről > A fényképezőgépről > GPS (csak a DSC-TX100V esetében)

## GPS (csak a DSC-TX100V esetében)

E rendszer segítségével megállapítható az Ön pontos helyzete a Földön. A GPS műholdak 6 pályán, a Földtől 20 000 kilométerre keringenek. A GPS rendszerhez 24 vagy több GPS műhold tartozik. A GPS vevő veszi a műholdakról származó rádiójeleket, és a pályaadatok és a jelek továbbítási ideje stb. alapján kiszámítja a vevő aktuális helyzetét.
A hely meghatározását „háromszögelésnek” hívják. A Legalább 3 műhold jeleit fogva a GPS vevő már meg tudja határozni egy hely földrajzi szélességét és hosszúságát.

- Mivel a GPS műholdak helye állandóan változik, attól függően, hogy hol és mikor használja a fényképezőgépet, tovább tarthat a helymeghatározás, vagy esetleg a vevő nem lesz képes meghatározni a helyet.

- A „GPS” egy, a földrajzi helyzetet a GPS műholdakról érkező rádiójelek alapján háromszögeléssel meghatározó rendszer.
  Ne használja a fényezőgépet olyan helyen, ahol a rádióhullámok terjedése korlátozott, vagy ahol a rádióhullámok visszaverődnek, például épületek, fák stb. által leárnyékolt területen. A nyílt, az égboltra szabad rálátást engedő terület a legmegfelelőbb.

- Előfordulhat, hogy az alábbiakban felsorolt helyeken, illetve körülmények között nem lehet a helyre vonatkozó adatokat rögzíteni, mivel a GPS műholdak jelei nem érik el a fényképezőgépet:

- Alagútban, épületben, épület által leárnyékolt helyen.

- Magas épületek között, épületekkel határolt keskeny utcákban.

- Föld alatt, fákkal sűrűn övezett helyen, híd alatt, mágneses térben, például nagyfeszültségű kábelek közelében.

- A fényképezőgéphez hasonló frekvenciájú rádiójeleket keltő készülékek, például az 1,5 GHz-es sávhoz közeli frekvencián működő mobiltelefonok stb. közelében.

#### Helymeghatározási hibák esetén

- Ha közvetlenül a fényképezőgép bekapcsolása után továbbhalad, akkor előfordulhat, hogy a fényképezőgépnek tovább fog tartani a helymeghatározás megkezdése, mint ha egy helyben maradt volna.

- A GPS műholdak helyzetéből származó hibák
  Amint a fényképezőgépnek sikerül rádiójelet fognia legalább 3 GPS műholdtól, háromszögeléssel automatikusan meghatározza az aktuális helyet. A GPS műholdak által megengedett helymeghatározási hiba kb. 10 m.
  Az adott hely környezetétől függően a helymeghatározási hiba ennél nagyobb is lehet. Ebben az esetben előfordulhat, hogy nem esik egybe a tényleges pozíció és a GPS információk alapján kiszámított pozíció. Tudni kell továbbá, hogy a GPS műholdakat az Egyesült Államok Védelmi Minisztériuma üzemelteti, és a pontosság ingadozása szándékos is lehet.

- Hiba helymeghatározás közben
  Helymeghatározás közben a fényképezőgép rendszeresen lekéri a földrajzi hely adatait. Lehet némi időeltérés a helyinformációk lekérése és a helyinformációk képre rögzítése között, emiatt előfordulhat, hogy nem esik egybe a felvétel tényleges pozíciója és a GPS információk alapján kiszámított pozíció.

#### A GPS használatának korlátozásai repülőgépen

- A repülőgép fel- és leszállásakor a légi személyzet utasításainak megfelelően kapcsolja ki a fényképezőgépet.

- Ha nem szeretné rögzíteni az információkat, a [GPS beállítás] beállítása [Ki] értékű legyen.

#### Egyéb korlátozásokról

- Az adott helyre és helyzetre vonatkozó előírásoknak megfelelően használja a GPS funkciót.

#### A földrajzi koordináta-rendszerről

- A térképek a „WGS-84” földrajzi koordináta-rendszert használják.

Vissza a tetejére