Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Akkumulátor és áramforrás

## Akkumulátor és áramforrás

Nem lehet behelyezni az akkumulátort a fényképezőgépbe.

- Győződjön meg arról, hogy az akkumulátor tájolása megfelelő, majd nyomja be azt, míg az akkumulátorkioldó kar zárva nem lesz.

A fényképezőgép nem kapcsolható be.

- Az akkumulátor fényképezőgépbe helyezése után egy kis időre lehet szükség a fényképezőgép bekapcsolásáig.

- Ellenőrizze, hogy az akkumulátort megfelelően helyezte-e be.

- Lemerült az akkumulátor. Töltse fel az akkumulátort.

- A akkumulátor csatlakozói szennyezettek. Törölje le a szennyeződést óvatosan egy puha ruhával.

- Ellenőrizze, hogy az akkumulátor NP-BN1 típusú-e.

A készülék egyszer csak kikapcsol.

- A fényképezőgép és az akkumulátor hőmérsékletétől függően, a készülék védelme érdekében, a készülék automatikusan kikapcsolódhat. Ilyenkor az áramellátás kikapcsolódása előtt figyelmeztető üzenet jelenik meg a képernyőn.

- Ha az [Energiatakarékos] beállítása [Normál] vagy [Hatékony energiaf.], illetve egy adott hosszúságú időtartamig nem használja a fényképezőgépet, miközben az be van kapcsolva, akkor a készülék automatikusan kikapcsol, hogy megelőzze az akkumulátor lemerülését. Újra kapcsolja be a fényképezőgépet.

- Ha nem használja a fényképezőgépet egy adott időtartamon keresztül, miközben be van kapcsolva, és az [Energiatakarékos] beállítása [Ki], vagy a fényképezőgép hálózati tápegységre van csatlakoztatva, akkor a képernyő automatikusan kikapcsol, hogy ne égjen bele a rajta látható kép. Érintse meg újra a képernyőt az ismételt bekapcsoláshoz. (DSC-TX100 / TX100V)

A hátralévő akkumulátor-üzemidő kijelzése nem helyes.

- Ezt az okozza, ha a fényképezőgépet nagyon meleg vagy nagyon hideg helyen használja.

- Az akkumulátor hátralevő üzemidejének jelzése és a valós üzemidő között eltérés van. Teljesen süsse ki, majd töltse fel az akkumulátort, hogy kijavítsa a kijelzés hibáját. Bizonyos körülmények között a töltésszintjelző nem mindig mutat helyes értéket.

- Az idő előrehaladtával és az ismételt használat következtében csökken az akkumulátor kapacitása. Ha az akkumulátor működési ideje jelentősen lecsökken, elképzelhető, hogy annak cseréje szükséges.

Az akkumulátor töltése közben villog a fényképezőgép Bekapcsolt állapot/töltés jelzőfénye.

- Ellenőrizze, hogy az akkumulátor NP-BN1 típusú-e.

- A fényképezőgép Bekapcsolt állapot/töltés jelzőfénye néha felvillan, amikor hosszú ideig használaton kívül álló akkumulátort használ. Ilyenkor vegye ki az akkumulátort a fényképezőgépből, és helyezze be ismét.

- A részleteket lásd az „Akkumulátor” [Részletek] című témakörben.

Az akkumulátor a Bekapcsolt állapot/töltés jelzőfény kikapcsolása és a töltés befejezése után sincs feltöltve.

- Ez akkor fordul elő, ha az akkumulátort nagyon meleg vagy nagyon hideg helyen tölti fel. Az akkumulátort a megfelelő töltési hőmérséklet-tartományban töltse fel, amely 10 °C és 30 °C között van.

Vissza a tetejére