Cyber-shot felhasználói útmutató
Nyomtatás
Legfelső oldal > A MENU-elemek használata (felvételkészítés) > MENU-elemek (felvételkészítés) > Fókusz

## Fókusz

Fókuszálás a képernyő szélén lévő témákra
Módosíthatja a fókuszálási módszert. Használja ezt a menüt, ha az automatikus fókusz üzemmódban nehéz elérni a megfelelő fókuszt.
Az AF jelentése „automatikus fókusz”, és a fókusz automatikus beállítását végzi.
A kiválasztott AF tartománykereső-keret megjelenik a képernyőn.

1. MENU (Fókusz) a kívánt üzemmód

A felvételi üzemmódtól függően ezt a képernyő bal oldalán látható gombokkal állíthatja be.

| (Több AF) | Automatikusan a keresőkeret teljes tartományában lévő témára fókuszál. Ha felvételkészítési üzemmódban félig lenyomja az exponálógombot, zöld keret jelenik meg a fókuszált terület körül. Amikor be van kapcsolva az arcfelismerés, az AF elsősorban az arcokra fókuszál. Ha a Jelenet (Víz alatti) módban van, a fókusz működése víz alatti felvételkészítéshez igazodik. Amikor a fókuszt az exponálógomb félig történő lenyomásával állítják be, egy nagy zöld keret jelenik meg (DSC-TX10).
| (Közép AF) | Automatikusan a keresőkeret közepén lévő témára fókuszál. Az AF rögzítéssel együtt használva a kívánt módon alakíthatja a fénykép kompozícióját.
| (Pontsz. AF) | Különlegesen kis témákra vagy egy keskeny területre fókuszál automatikusan. Az AF rögzítéssel együtt használva a kívánt módon alakíthatja a fénykép kompozícióját. Stabilan tartsa a fényképezőgépet, hogy a téma ne kerüljön ki az AF tartománykereső-keretből.

Megjegyzések

- Ha a [Digitális zoom] vagy az [AF segédfény] funkciót használja, akkor eltűnik a szokásos AF tartománykereső-keret, és helyette egy pontozott vonallal jelölt új AF tartománykereső-keret jelenik meg. Ebben az esetben a fényképezőgép a képernyő közepén elhelyezkedő témákra fókuszál.

- Ha a fókuszálási mód nem [Több AF], akkor az arcfelismerés funkció nem használható.

- Ha a követőfókusz be van kapcsolva, a fényképezőgép elsődlegesen a követni kívánt fotóalanyra fókuszál.

- A kiválasztott felvételi üzemmód függvényében előfordulhat, hogy egyes MENU-elemeket nem lehet beállítani. A részleteket lásd: „Bizonyos felvételi üzemmódokban nem elérhető MENU-elemek”. [Részletek]

Az elsődleges fotóalany gyors kiválasztása
A képernyő megérintésével megjelenik egy keret, majd az exponálógomb félig történő lenyomásakor a keret fókuszba kerül. Érintse meg a ikont a fókusz elengedéséhez.

### Fókuszálás a képernyő szélén lévő témákra

Ha a téma nincs fókuszban, tegye a következőt:

1. Komponálja újra a képet úgy, hogy a felvétel témája az AF tartománykereső-keret közepébe essék (A), és az exponálógombot félig lenyomva fókuszáljon a témára (AF rögzítés).

1. Amikor az AE/AF rögzítés kijelzése (B) abbahagyja a villogást, és folyamatosan látható, ellenőrizze a teljesen megkomponált képet, és nyomja le teljesen az exponálógombot.

- Amíg nem nyomja le teljesen az exponálógombot, akárhányszor megismételheti ezt az eljárást.

Kapcsolódó témakörök
Követőfókusz
Vissza a tetejére