Cyber-shot felhasználói útmutató
Nyomtatás
Legfelső oldal > Hibaelhárítás > Figyelmeztető jelzések és üzenetek > Üzenetek

## Üzenetek

Az alábbi üzenetek megjelenésének esetén kövesse az utasításokat.

- Az akkumulátor energiaszintje alacsony. Haladéktalanul töltse fel az akkumulátort. A használati feltételektől vagy az akkumulátor típusától függően a kijelzés akkor is villoghat, ha a hátralévő akkumulátor-üzemidő még 5–10 perc között van.

Csak kompatibilis akkumulátorral használja.

- A behelyezett akkumulátor nem NP-BN1 (mellékelve) típusú.

A kamera túlmelegedett Hagyja kihűlni

- A fényképezőgép felmelegedett. A tápellátás esetleg automatikusan kikapcsolhat, vagy esetleg nem tud mozgóképet készíteni. Hagyja a fényképezőgépet hűvös helyen, amíg a hőmérséklete le nem csökken.

Belső memória hiba

- Kapcsolja ki, majd be a készüléket.

Vegye ki, majd ismét tegye be a memóriakártyát.

- A behelyezett memóriakártya nem használható ebben a fényképezőgépben. [Részletek]

- Piszkos a memóriakártya érintkezője.

- Sérült a memóriakártya.

Ez a memóriakártya nincs megfelelően formázva.

- A behelyezett memóriakártya nem használható ebben a fényképezőgépben. [Részletek]

Előfordulhat, hogy ez a memóriakártya nem alkalmas fényképek rögzítésre és lejátszásra.

- A behelyezett memóriakártya nem használható ebben a fényképezőgépben. [Részletek]

Az ideiglenes tárolóterület túlcsordult. Az adathordozóra írás nem fejeződött be időben.

- Ha egymás után több felvételi-törlési folyamatot hajtott végre a használt memóriakártyán vagy a memóriakártyát másik fényképezőgépen formázta, az adatrögzítési sebesség túlságosan lecsökkenhet. A kártyán lévő adatokról először készítsen biztonsági mentést számítógépére, majd használat előtt formázza ismét a kártyát. [Részletek]

- A használt memóriakártya írási sebessége nem elegendő a mozgóképek rögzítéséhez. Használjon „Memory Stick PRO-HG Duo”, „Memory Stick PRO Duo” (Mark2) vagy SD kártyát (Class 4 vagy gyorsabb).

A memóriakártya írásvédett. Nézze meg a kapcsolóját.

- Írásvédelmi kapcsolóval rendelkező memóriakártyát használ, és a kapcsoló LOCK helyzetben áll. Állítsa a kapcsolót felvételi állásba.

Ez a memóriakártya csak olvasható.

- A fényképezőgépe nem tud képeket rögzíteni vagy törölni ezen a memóriakártyán.

A memóriakártyára írás nem fejeződött be hibátlanul Adat-helyreállítás

- Helyezze be újra a memóriakártyát, és kövesse a képernyőn megjelenő utasításokat.

Nincsenek képek

- Nincs megjeleníthető kép a belső memóriában.

- Nincs megjeleníthető kép ebben a mappában vagy a memóriakártyán.

Nincs fénykép

- Nincsenek olyan 3D képek, amelyek lejátszhatók [3D megjelenítés] módban.

- A kijelölt mappa vagy dátum nem tartalmaz olyan fájlt, amelyet diabemutatóként le lehetne játszani.

Fel nem ismert fájlt talált

- A fényképezőgéppel egy nem lejátszható fájlt tartalmazó mappát próbált meg törölni. Számítógépen törölje a fájlt, majd a mappát.

Mappahiba. Felvétel a kiválasztott mappába nem lehetséges. Kérem válasszon másik mappát.

- Már létezik egy olyan mappa a memóriakártyán, amely ugyanezzel a három számjeggyel kezdődik (például: 123MSDCF és 123ABCDE). Válasszon egy másik mappát [Részletek], vagy hozzon létre egy új mappát [Részletek].

Nem hozhat létre több mappát

- Már létezik egy „999”-cel kezdődő mappa a memóriakártyán. Ilyen esetben nem hozhat létre több mappát.

Mappa tartalmának kiürítése

- Egy vagy több fájlt tartalmazó mappát próbált meg törölni. Számítógéppel törölje az összes fájlt, majd a mappát.

A mappa védett.

- Írásvédett mappát próbált meg törölni.

Fájlhiba.

- A kép lejátszása közben hiba történt.
  Nem garantált, hogy a számítógéppel módosított vagy más fényképezőgéppel rögzített képeket tartalmazó fájlok lejátszhatók ezzel a fényképezőgéppel.

Csak olvasható mappa

- Olyan mappát választott, amely nem használható rögzítéshez a fényképezőgépen. Válasszon másik mappát. [Részletek]

Fájlvédelem

- Oldja fel a védelmet. [Részletek]

Túl nagy képméret

- Olyan méretű képet játszik le, amelyet ez a fényképezőgép nem tud kezelni.

Nem érzékeli az arcot retusáláshoz

- A képtől függően előfordulhat, hogy nem tudja retusálni a képet.

(Rázkódásveszély kijelzése)

- A gyenge megvilágítás miatt a fényképezőgép bemozdulhat. Használja a vakut, vagy helyezze állványra a fényképezőgépet annak stabilizálásához.

MP4 12M nem támogatott ezzel a memóriakártyával.
MP4 6M nem támogatott ezzel a memóriakártyával.

- Mozgóképek rögzítéséhez ajánlott „Memory Stick PRO Duo” (Mark2), „Memory Stick PRO-HG Duo” vagy SD (Class 4 vagy gyorsabb) kártyát használni.

Már ki van választva a maximális képszám.

- A [TransferJet] funkció használatával legfeljebb 10 fájlt lehet kijelölni.

- A [Több kép] funkció használatával legfeljebb 100 fájlt lehet kijelölni.

- Legfeljebb 999 fájlhoz adhat hozzá (nyomat rendelése) jelet.

Hiba a zene lejátszásakor

- Törölje a zenefájlt, vagy helyettesítse egy hibátlan zenefájllal.

- Hajtsa végre a [Zenét ürít] műveletet, majd töltsön le egy új zenefájlt.

Zene formázási hiba

- Hajtsa végre a [Zenét ürít] műveletet.

A művelet nem végezhető el a nem támogatott fájlokban.

- A fényképezőgép feldolgozási és egyéb szerkesztési funkciói nem használhatók, ha a képfájlokat számítógéppel feldolgozták, vagy más fényképezőgéppel fényképezték.

Képkezelő fájl létrehozása. Kérem várjon.

- A fényképezőgép visszaállítja a dátumra stb. vonatkozó adatokat, ha a képeket PC-n törölték.

- A szükséges képadatbázisfájl a memóriakártya formázása után jön létre.

- A képek száma meghaladja azt a korlátot, amelyeknél a fényképezőgép még képes kezelni a dátumokat egy adatbázisfájlban. Ha további képeket kíván regisztrálni a Képadatbázisfájlba, töröljön képeket a [Dátum szerint] alkalmazásban.

A képkezelő fájl inkonzisztens. Kijavítja a képkezelő fájlt?

- Nem rögzíthetők és nem játszhatók le AVCHD megtekintési fájl formátumú mozgóképek, mert a képadatbázisfájl sérült. A képadatbázisfájl visszaállításához kövesse a képernyőn megjelenő utasításokat.

- AVCHD megtekintési fájl leírásban lévő mozgókép az alábbiak szerint:

DSC-TX10: AVCHD formátumú mozgóképek
DSC-TX100 / TX100V: A [Mozgókép formát.] beállítás [AVCHD 50i/50p] vagy [AVCHD 60i/60p] értéke mellett rögzítve. [Részletek]

- Nem lehetséges a rögzítés a fényképezőgép Képadatbázisfájljába, vagy a lejátszás a [Dátum szerint] használatával. Használja a „PMB” szoftvert az összes kép egy számítógépre történő biztonsági mentésének létrehozására, majd használatával állítsa vissza a memóriakártyát.

Képkezelő fájl hiba. Adathelyreállítás nem lehetséges.

- A „PMB” alkalmazással minden képet másoljon a számítógépre, és formázza meg a memóriakártyát vagy a belső memóriát.
  Ha a képeket ismét a fényképezőgéppel szeretné megtekinteni, a „PMB” használatával másolja vissza őket a fényképezőgépre. [Részletek]

A felvétel funkció nem elérhető a magas belső hőmérséklet miatt.

- A fényképezőgép felmelegedett. Nem lehet felvételt készíteni, amíg a fényképezőgép le nem hűlt.

A felvétel leállt a kamera megnőtt hőmérséklete miatt.

- A mozgóképfelvétel a hőmérséklet megnövekedése miatt leállt. Várjon, amíg a hőmérséklet lecsökken.

- A fényképezőgép felmelegszik, ha hosszabb ideig folyamatosan mozgóképfelvételeket készít. Ilyen esetben állítsa le a mozgóképfelvételt.

A csatlakozás nem sikerült

- Ellenőrizze a TransferJet vevőportot, és megfelelően vigye át az adatokat. [Részletek]

Egyes fájlok küldése nem történt meg
Egyes fájlok fogadása nem történt meg

- A kommunikáció megszakadt az átvitel során, vagy az átvitel leállt, mert megtelt az eszköz memóriája. Ellenőrizze az elérhető memóriakapacitást, és ismét próbálja meg átvinni az adatokat a TransferJet használatával.

- A képtől függően előfordulhat, hogy nem tudja fogadni a képet.

Vissza a tetejére